stanford-oval/wikipedia huggingface dataset:
ערך שפלי

בתורת המשחקים, ערך שֵׁפְּלִי הוא אחד הפתרונות למשחקים בצורת פונקציה קואליציונית. 
הפתרון פותח על ידי לוֹיְד שֵׁפְּלִי בשנת 1953 ונקרא על שמו.
קבוצת שחקנים (קואליציה), משתפת פעולה ומרויחה סכום מסוים מעצם שיתוף הפעולה. מאחר שחלק מהשחקנים תרמו יותר לקואליציה מאשר שחקנים אחרים או שהיה ברשותם יותר כוח מיקוח נרצה לדעת איזו חלוקה של הרווחים תהיה "הוגנת" במשחק.
ניתן לנסח את הבעיה בצורה מעט שונה,  כמה כל שחקן חשוב לקואליציה ומה התגמול שהוא אמור לצפות לקבל. כמובן שהחלוקה צריכה להתחשב בגודל התרומה של כל שחקן לשווי הקואליציה.
ערך שפלי עוסק בבעיית חלוקת התשלום ומספק אפשרות אחת לפתרון בעיה זו. מטרתו של ערך שפלי היא לאמוד את ערכו של כל שחקן במשחק כדי שחלוקת התשלום לשחקן תתבצע בצורה "הוגנת" בהתאם לערכו. אם לבעיה קיים פתרון "הוגן", כלומר פתרון מוסכם לחלוקת הסכום בין השחקנים, נחסך הצורך במיקוח בין השחקנים.
ערך שפלי של שחקן מסוים הוא ממוצע התרומות שלו לשווי הקואליציה על פני כל הסדרים האפשריים. 
לכל משחק שיתופי ערך שפלי מציע חלוקת תשלום אחת בלבד לשחקנים בקואליציות.
כמו בכל השאלות מסוג זה, התשובה תלויה בהגדרה ל'הגינות'. שפלי הציע ארבעה קריטריונים:
יעילות: התועלת היא המקסימלית אותה ניתן להשיג. בנוסף, התועלת מחולקת כולה בין השחקנים, ללא בזבוז.
אקסיומת שחקן האפס: שחקן שאינו יכול לשפר את רווחיותה של אף קבוצה, אינו ראוי לקבל כל תמורה.
סימטריות: שני שחקנים שתרומתם שווה לכל קואליציה, יזכו באותה תמורה.
אדיטיביות: כאשר מחברים שני מקורות הכנסה המבוססים על אותה קבוצת שחקנים, אפשר לחשב את חלוקת הרווחים לכל מקור הכנסה בנפרד.
משפט שפלי מוכיח שמערכת הקריטריונים תמיד ניתנת לסיפוק ומכתיבה אפשרות אחת ויחידה לחלק את התשלומים בין השחקנים.
ניסוח פורמלי

משחק שיתופי מוגדר על ידי זוג סדור (N,v), כאשר N היא קבוצת השחקנים ו- \ v היא פונקציה קואליציונית - פונקציה חיובית  \ v:2^{N}\rightarrow \mathbb {R} , המתאימה לכל קואליציה את התועלת הקבוצתית, ועונה על שתי הדרישות הבאות:
\ v(\emptyset )=0 - הקואליציה הריקה אינה מרוויחה דבר.
לכל שתי קבוצות זרות S ו- T,  \ v(S\cup T)\geq v(S)+v(T), כלומר, שיתוף פעולה בין קבוצות לעולם אינו מקטין את הרווח המשותף של שתי הקבוצות.
נסמן ב- \ G^{N} את קבוצת פונקציות התועלת על קבוצת השחקנים N.
שני שחקנים  i,j\in N יקראו חילופיים ב- \ v אם לכל  S\subseteq N-\left\{i,j\right\} מתקיים   \ v(S\cup \left\{i\right\})=v(S\cup \left\{j\right\}).
שחקן  i\in N יקרא שחקן אפס ב- \ v אם לכל  S\subseteq N מתקיים  \ v(S\cup \left\{i\right\})=v(S).
פתרון הוא פונקציה  \ \phi   המתאימה לכל משחק בצורה קואליציונית   \ (N,v) וקטור ב- \ \mathbb {R} ^{N} .  הגודל   \ \phi _{i}(N,v) נקרא הערך של שחקן  \ i במשחק  \ (N;v) לפי הפתרון  \ \phi .
את שלוש הדרישות הראשונות להוגנות שהזכרנו בפתיח לערך אפשר לנסח באופן הבא:
יעילות: לכל פונקציית תועלת  \ v  מתקיים  \sum _{i=1}^{n}\phi (v,i)=v(N).
אקסיומת שחקן האפס: לכל פונקציית תועלת  \ v  ולכל שחקן אפס  i\in N ב- \ v מתקיים ש-  \ \phi (v,i)=0.
סימטריות: לכל פונקציית תועלת  \ v ולכל שני שחקנים  i,j\in N שחילופיים ב- \ v מתקיים  \ \phi (v,i)=\phi (v,j).
בנוסף לדרישות אלה, ההעתקה המתאימה לכל פונקציית תועלת  \ v את פונקציית החלוקה  \ \phi (v), צריכה להיות אדיטיבית, כלומר: לכל שתי פונקציות רווח  \ v,v' מתקיים  \!\,\phi (v+v')=\phi (v)+\phi (v'). מדרישה זו נובע שההעתקה  \ \phi  היא ליניארית ממרחב פונקציות התועלת (שממדו  \ 2^{n}) למרחב וקטורי התשלומים (שממדו n).
הגדרת ערך שפלי

כאמור, משפט שפלי מוכיח כי תחת הקריטריונים של הוגנות שהוגדרו קיימת חלוקה הוגנת יחידה. אם נתון סדר מלא של השחקנים (ראשון, שני וכו'), התועלת שמביא השחקן ה-i היא ההפרש  \ \nu (\{1,2,\dots ,i\})-\nu (\{1,2,\dots ,i-1\}). ערך שפלי, שהוא החלוקה ההוגנת היחידה, מקצה לשחקן i את התועלת הממוצעת שהוא מביא. כלומר,
כאשר R הוא תמורה של השחקנים, הסכום רץ על כל התמורות האפשריות (קיימות !n כאלה) ו- P_{i}^{R} היא קבוצת כל השחקנים שמקדימים את i ביחס הסדר R.
לדוגמה, נניח שמפלגות בגדלים שונים צריכות להרכיב קואליציה שיש בה רוב בכנסת בגודל נתון. ערך הקואליציה הוא 1 אם יש בה רוב, ו-0 אחרת. במקרה כזה, ערך שפלי של מפלגה x שווה לסיכוי שכאשר מסדרים את המפלגות באקראי ומצרפים אותן בזו אחר זו לפי הסדר שהתקבל, המפלגה x תהיה זו שבזכותה התקבל רוב.
הגדרת ערך שפלי > נוסחה שקולה

עבור כל יחס סדר כזה R, אנו למעשה מתייחסים רק לקואליציה  P_{i}^{R}, ולא ליחס הסדר בין האיברים שבה. לכן, לכל קואליציה  S\subseteq N\setminus \{i\}, ניתן לאגד את אוסף כל יחסי הסדר R עבורם  P_{i}^{R}=S יחדיו. מספר יחסי הסדר עבורם  P_{i}^{R}=S הוא  |S|!\cdot (|N|-|S|-1)!, ולכן ערך שפלי מתקבל על ידי הנוסחה השקולה:
במקרים רבים, נוסחה זו קלה יותר לחישוב מהנוסחה הראשונה.
אפיון נוסף לערך שפלי: עקרון השוליות

האפיון של ערך שפלי משתמש בעיקרון האדיטיביות. לא תמיד המוטיבציה של עיקרון זה  משכנעת ולכן הוצע אפיון נוסף, המבוסס על עקרון השוליות, לערך שפלי שאינו משתמש בעיקרון זה.
נאמר כי מושג פתרון מקיים את עקרון השוליות אם לכל שני משחקים     \ (N;v) ו-  \ (N;u)  עם אותה קבוצת שחקנים ולכל שחקן i מתקיים התנאי הבא:
אם  \ v(S\cup \{i\})-v(S)=u(S\cup \{i\})-u(S)  לכל קואליציה   \ S של   \ N, אז הקואורדינטה ה-i של הפתרון עבור המשחק    \ (N;v) שווה לקואורדינטה ה-i של הפתרון עבור המשחק    \ (N;u).
עיקרון זה גורס כי הערך של השחקן תלוי אך ורק בתרומתו השולית לכל קואליציה שאליה הוא מצטרף, ואינו תלוי בתרומת שאר השחקנים לקואליציות השונות.
משפט יאנג קובע כי ערך שפלי הוא מושג הפתרון הנקודתי היחיד המקיים את עקרונות היעילות, הסימטריה והשוליות.
ראו גם עקרון ההערכה של דוביי.
עקביות הערך של שפלי

עבור הליבה הוגדר מושג המשחק המצומצם לפי דייוויס ומשלר, וידוע כי הליבה מקיימת את תכונת העקביות: אם  \ x   היא נקודה בליבה של משחק  \ (N;v) אז לכל משחק מצומצם    (S;v_{s})\,\! הווקטור (x_{i})_{i}\in Sהוא נקודה בליבה של המשחק    (S;v_{s})\,\!. תכונה דומה מתקיימת גם עבור הערך של שפלי, אלא שהגדרת המשחק המצומצם שונה, והיא ניתנה על ידי סרג'יו הרט ואנדרו מס-כולל . יתר על כן, תכונת המשחק המצומצם יכולה לשמש לאפיון אקסיומטי לערך שפלי, בדיוק כשם שהיא משמשת לאפיון אקסיומטי של הגרעינון. לשני מושגי הפתרון הנקודתיים ישנה אותה מערכת אקסיומות מאפיינת, ורק הגדרת המשחק המצומצם שונה. לכן, כשבאים לבחור באחד ממושגי הפתרון, כדאי לבדוק איזה משחק מצומצם מתאים יותר בסיטואציה הנידונה.
דוגמאות > משחק הכפפה

משחק הכפפה הוא משחק שיתופי שבו לשחקנים יש כפפה ימנית או שמאלית והמטרה של השחקנים היא לסדר זוג כפפות עם השחקנים האחרים. בדוגמה שלנו:
כאשר לשחקנים 1 ו-2 יש כפפה ימנית ולשחקן 3 יש כפפה שמאלית. פונקציית התועלת למשחק זה היא:
נחשב את ערך שפלי לשחקן 1. נרשום בטבלה את ערך הביטוי  v(P_{1}^{R}\cup \left\{1\right\})-v(P_{1}^{R}) לכל יחס סדר R:
|  R\,\! |  v(P_{1}^{R}\cup \left\{1\right\})-v(P_{1}^{R}) |
| --- | --- |
 {1,2,3}\,\!:  v(\{1\})-v(\varnothing )=0-0=0\,\!
 {1,3,2}\,\!:  v(\{1\})-v(\varnothing )=0-0=0\,\!
 {2,1,3}\,\!:  v(\{1,2\})-v(\{2\})=0-0=0\,\!
 {2,3,1}\,\!:  v(\{1,2,3\})-v(\{2,3\})=1-1=0\,\!
 {3,1,2}\,\!:  v(\{1,3\})-v(\{3\})=1-0=1\,\!
 {3,2,1}\,\!:  v(\{1,2,3\})-v(\{2,3\})=1-1=0\,\!
משיקולי סימטריה נקבל כי גם : \psi (v,2)={\frac {1}{6}}\,\!, ומכך שערך שפלי מקיים יעילות נקבל כי:
ובכך חישבנו את ערך שפלי של משחק  הכפפה.
דוגמאות > בניית קואליציה בפרלמנט

במדינה מסוימת יש בפרלמנט 27 חברים. 11 מפלגות התמודדו בבחירות. נסמן את קבוצת המפלגות ב N=\left\{1\dots 11\right\}. לאחר הבחירות התקבלה חלוקת המנדטים הבאה בפרלמנט:
מפלגות 1 ו-2 קיבלו 9 מנדטים כל אחת.
מפלגות 3-11 קיבלו  מנדט אחד כל אחת.
כדי להעביר הצעת חוק צריך רוב (לפחות 14 חברים בפרלמנט). נניח כי כל החברים באותה מפלגה מצביעים באותו אופן. נגדיר את פונקציית התועלת של קבוצת מפלגות  S כ  v(S)=1 אם המפלגות ב- S כוללות לפחות 14 חברי פרלמנט ו  v(S)=0 אחרת.
נחשב את ערך שפלי עבור המפלגה 3 (ומסימטריה זה יהיה אותו ערך למפלגות 3-11). ברור מהגדרת פונקציית התועלת שהביטוי   v(P_{3}^{R}\cup \left\{3\right\})-v(P_{3}^{R}) יכול לקבל רק את הערכים 0 או 1. הוא יקבל את הערך 1 רק כאשר  v(P_{3}^{R}\cup \left\{3\right\})=1 וגם  v(P_{3}^{R})=0, וזה מתקיים רק כאשר ביחס הסדר R מופיעות לפני המפלגה 3 מפלגה אחת גדולה (1 או 2) ו-4 מפלגות קטנות (מפלגות 4-11). ביחסי הסדר שמקיימים זאת יש 2 מפלגות גדולות שיכולות להופיע לפני מפלגה 3, כל אחת מהן יכולה להיות ב-5 מקומות שונים, והמפלגות הקטנות יכולות להסתדר ב- !8 סידורים שונים במקומות שנותרו. בסה"כ נקבל כי:



 \psi (V,3)=\psi (V,4)=\dots =\psi (V,11)={\frac {2\cdot 5\cdot 5\cdot 8!}{11!}}={\frac {5}{99}}



מיעילות ערך שפלי וסימטריה של המפלגות 1,2 נקבל כי:




 \psi (v,1)=\psi (v,2)={\frac {1}{2}}\cdot (v(N)-\sum _{3\leq i\leq 11}\psi (v,i))={\frac {1}{2}}\cdot (1-{\frac {9\cdot 5}{99}})={\frac {3}{11}}.


מהחישוב שעשינו עולה כי הכוח של כל המפלגות הקטנות ביחד הוא  {\frac {5}{11}}, אך מספר המנדטים שלהם שווה למספר המנדטים של מפלגה גדולה. מכאן נוכל להסיק כי אם מפלגה גדולה מתפצלת לכמה מפלגות קטנות אז הכוח הפרלמנטרי שלה עולה.
ראו גם

מונחים בתורת המשחקים
משפט יאנג
מדד הכוח של שפלי ושוביק
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
הערות שוליים

↑  Hart and Mas-Colell  1989
עם הפנים לקיר

| --- | --- |

 בימוי:  עלמוורק דוידיאן
 הופק בידי:  נעמי לבארי, סער יוגב
 תסריט:  עלמוורק דוידיאן
 עריכה:  מרגריטה בלקלב, רון בן מאיר
 שחקנים ראשיים:  ספיר סנקהסורני תהילה ישעיהומולו שולה מולאאברש
 מוזיקה:  אופיר לייבוביץ'
 צילום:  דניאל מילר
 מדינה:  ישראל ישראל
 הקרנת בכורה:  2016 
 משך הקרנה:  26 דקות
 שפת הסרט:  אמהרית, עברית
 סוגה:  סרט דרמה, סרט סטודנטים
 פרסים:  פרס הסרט העצמאי הקצר הטוב ביותר, הפסטיבל הבינלאומי לסרטי סטודנטים  פרס הסרט העלילתי הקצר הטוב ביותר, פסטיבל הקולנוע ירושלים
 סרט הבא:  עץ תאנה
 דף הסרט ב־IMDb
 
עם הפנים לקיר (באנגלית: Facing the Wall) הוא סרט קולנוע עלילתי ישראלי קצר משנת 2016 שכתבה וביימה עלמוורק דוידיאן. זוכה פרס הסרט העצמאי הקצר הטוב ביותר בפסטיבל הבינלאומי לסרטי סטודנטים ופרס הסרט העלילתי הקצר הטוב ביותר בפסטיבל הקולנוע ירושלים לשנת 2016.
תקציר העלילה

הסרט עוקב אחר סורני (ספיר סנקה), נערה בת 14, שעלתה לישראל מאתיופיה ומתעוררת ליומה הראשון במרכז קליטה. סורני מסתגרת בחדרה, מסרבת לפקוח את עיניה ולא מוכנה לגעת בדבר. אמה, שמתקשה גם היא להיפרד ממולדתה ולהסתגל לארץ החדשה, מנסה למצוא דרך שבה שתיהן יוכלו להיפרד מן העולם שהותירו מאחור.
משחק ודמויות

ספיר סנקה - סורני
תהילה ישעיהו אדגה - מולו
שולה מולה - אברש
מנטגבוש אסנקה
נתי בלטה
איילה יטמר
לימור גרוברמן
נהוראי שטו
פרסים ומועמדויות

2016 - טקס פרסי אופיר לשנת 2016, מועמד לפרס אופיר לסרט העלילתי הקצר הטוב ביותר
2016 - הפסטיבל הבינלאומי לסרטי סטודנטים, זוכה פרס הסרט העצמאי הקצר הטוב ביותר
2016 - פסטיבל הקולנוע ירושלים, פרס ון ליר לסרט העלילתי הקצר הטוב ביותר
2017 - פסטיבל טורונטו הבינלאומי
2017 - פסטיבל טורונטו לקולנוע יהודי
2017 - פסטיבל Olhares do Mediterrâneo
2017 - פסטיבל פליקרס רוד איילנד לקולנוע בינלאומי
הפקה

הסרט הופק בתמיכת קרן מקור, קרן גלפנד והקרן החדשה לקולנוע וטלוויזיה.
הערות שוליים

↑  דור העתיד של הקולנוע הישראלי: הזוכים בפסטיבל סרטי סטודנטים, באתר ישראל היום, ‏16 ביוני 2016
↑  אור סיגולי, פסטיבל ירושלים 2016: הזוכים, הזוכות וסיכום התחרות הישראלית, באתר סריטה, ‏14 ביולי 2016
↑  עם הפנים לקיר, באתר Black Sheep Film Productions Ltd.
פיטוס פראט

פיטוס פראט (בספרדית: José Pitus Prat; ‏ 24 באפריל 1911 – 11 במרץ 1988) היה כדורגלן ספרדי, ששיחק בעמדת הקיצוני שמאלי. במשך רוב הקריירה היה באספניול והוא ידוע בעיקר בשל היותו הכובש הראשון בהיסטוריית הלה ליגה, כאשר עשה זאת ב-10 בפברואר 1929 בניצחון 2–3 על ריאל אוניון.
ביוגרפיה

פראט נולד בברצלונה שבספרד בשנת 1911 והוא החל את הקריירה בקבוצה גרסיה שמשכונת מגוריו. בגיל 17 הצטרף לאספניול ושנה לאחר מכן ב-3 בפברואר 1929 עשה עימה היסטוריה כשזכה בגביע הספרדי הראשון שלה. במשחק הגמר נגד ריאל מדריד לא שיחק, אך כעבור שבוע השתתף במשחק הראשון אי פעם של הליגה הספרדית, כשמאמנה ג'ק גרינוול רצה לתת מנוחה להרכב משחק הגמר. אספניול שיחקה בו נגד ריאל אוניון אותה ניצחה 2–3, ופראט שם את עצמו בדפי ההיסטוריה ככובש הראשון בהיסטוריית הליגה.
עם זאת, זה היה השער היחיד שפראט כבש באותה עונה כששותף רק בשישה מתוך 18 משחקי הליגה. עונה לאחר מכן ב-1929/30 המספרים שלו היו נמוכים עוד יותר, כאשר הופיע רק לשלושה משחקים. עם החלפתו של גרינוול בקייסדו בעונת 1930/31 הפך פראט לחלק מרכזי מההתקפה של אספניול, ואף הגיע לנבחרת ספרד. בגיל 25 מלחמת האזרחים מנעה ממנו את ההתקדמות בקריירה.
עם החזרה לפעילות בעונת 1939/40 הוא זכה עימה בפעם השנייה בגביע הספרדי, השני בתולדות המועדון, ובעונה שלאחר מכן חתם פראט בריאל מדריד שם תלה את נעליו ב-1941.
במדי נבחרת ספרד ערך ארבע הופעות מבלי לכבוש שער. הראשונה הייתה ב-2 באפריל 1933 במשחק ידידות נגד פורטוגל, ולאחר מכן היה שותף ב-0–13 על בולגריה שהיה לניצחון הגדול ביותר שלה אי פעם.
פראט היה מאמן כדורגל לאחר פרישתו במספר קבוצות ובהם מיורקה, גימנסטיקה דה טורלייבגה ודפורטיבו גרנולרס. מאוחר יותר עזב את הכדורגל ועבד בתור צרכן, בשוק לה ליברטד שבמחוז גרסיה שבעיר הולדתו. פראט נפטר ב-11 במרץ 1988 בברצלונה בגיל 76.
פילזנו

| --- | --- |
סמל פילזנוסמל פילזנו

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  דמביצה
 שטח:  16.04 קמ"ר
 אוכלוסייה:  ‏
  ‑ בעיירה:  4,931 (31 במרץ 2021)
 קואורדינטות:  49°58′N 21°17′E﻿ / ﻿49.967°N 21.283°E﻿ / 49.967; 21.283
 אזור זמן:  UTC+1
 www.pilzno.um.gov.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפילזנו(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפילזנו(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהפילזנו(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהפילזנו  he tabBackground:;tabBorder:#aaa;defaultTab:0;
פילזנו (בפולנית: Pilzno; ביידיש: פילזן) היא עיירה במחוז דמביצה שבפרובינציית פודקרפצקיה בפולין, כ-12 ק"מ מדמביצה, בה התקיימה עד השואה קהילה יהודית.
תולדות היישוב

העיירה נזכרת לראשונה בשנת 1105, ובשנת 1354 הוענקו לה זכויות עיר. בשנים שלאחר מכן הפכה העיירה למרכז מסחרי לסביבתה, בו התקיימו ירידים וימי שוק.
במאות ה-15 וה-16 נחרבה העיירה, תחילה בידי ההונגרים, ולאחר מכן בידי הטטרים. כמו כן, פגעו בעיירה מספר שריפות גדולות, ובאמצע המאה ה-17 הוחרבה פעם נוספת בידי גייסות האימפריה השוודית.
יהודי פילזנו

עד שנת 1577 ישבו בעיירה מספר יהודים, אך באותה שנה ניתן לעיר כתב זכויות האוסר על ישיבת יהודים בה. רק במחצית השנייה של המאה ה-19 השתקם היישוב היהודי בעיירה.
במהלך הכיבוש הרוסי בתחילת מלחמת העולם הראשונה עזבו את העיירה רבים מיהודיה, ורכושם נבזז. לאחר נסיגת הרוסים, הגיעו לעיירה כ-12,000 פליטים יהודים מיישובי הסביבה[דרוש מקור]. בנובמבר 1918 ערכו איכרים פולנים פרעות ביהודי העיירה, ומאורעות אלו שבו על עצמם במאי 1919. לאחר המלחמה, עזבו את העיירה רבים מיהודיה. בין מלחמות העולם השתקמה הקהילה בעיירה, והתקיימה בה פעילות ציונית, לצד פעילות של אגודת ישראל.
במהלך שנות השלושים של המאה ה-20 התרבו ההתנכלויות האנטישמיות בעיירה, ובשנת 1936 נרצח בסמוך לעיירה זוג קשישים יהודים. בשנים אלה נמנו בעיירה כ-800 יהודים, מתוך כ-3,500 תושבים.
בין השנים תרנ"ה-תר"ס כיהן ברבנות העיירה רבי בצלאל הורוביץ (בנו של רבי נפתלי חיים מדז'יקוב).
עם כיבוש העיירה בידי הגרמנים בספטמבר 1939, החלו אלו בגיוס יהודיה לעבודות כפייה ובביצוע מעשי רצח ביהודי היישוב. ב-20 ביוני 1942 רוכזו כ-1,500 יהודי העיירה וסביבתה בגטו שהוקם בה. באקציה שנערכה בגטו כעבור זמן קצר נרצחו 17 יהודים במקום, וכל יתר היהודים גורשו לגטו דמביצה, ממנו שולחו למחנה ההשמדה בלז'ץ.
שער בית הקברות היהודי בפילזנו.
עם חברים כאלה

| --- | --- |

 מבוסס על:  המחזה "האי הצף"
 בימוי:  דניאל כהן 
 הופק בידי:  דייוויד גוקי וג'וליאן דריס
 תסריט:  דניאל כהן, אוליבייה דאזא, על פי המחזה האי הצף מאת דניאל כהן
 שחקנים ראשיים:  ונסן קסל  ברניס בג'ו  פלורנס פורסטי  פרנסואה דמיאנס
 מוזיקה:  מיכאל תורג'מן, מקסים דספרה
 צילום:  סטפן מאסיס
 מדינה:  צרפת 
 חברה מפיצה:  Cirko Film 
 הקרנת בכורה:  9 בספטמבר 2020 
 משך הקרנה:  100 דקות
 שפת הסרט:  צרפתית
 סוגה:  קומדיה
 תקציב:  6.5 מיליון אירו
 דף הסרט ב־IMDb
 
עם חברים כאלה (בצרפתית: Le Bonheur des uns...) הוא סרט צרפתי בבימויו של דניאל כהן, שיצא לאקרנים ב-2020. זהו עיבוד קולנועי למחזהו "האי הצף" .
תמצית העלילה

לאה, מארק, קארין ופרנסיס הם חברים ותיקים, רגילים לבלות בצוותא, כשכל אחד מהם מוצא את מקומו בחבורה. ההרמוניה נסדקת כשלאה, הדיסקרטית שבהם, כותבת רומן שהופך לרב מכר. במקום לשמוח בשמחתה, קנאות וחשבונות מהעבר צצים אל פני השטח וחושפים את הפן האנושי והשברירי כל כך של הרקמה האנושית.
שחקנים

ברניס בז'ו: לאה
ונסן קאסל: סימן
פלורנס פורסטי: קארין
פרנסואה דמיאנס: פרנסס
דניאל כהן: פול, הממונה על לאה בחנות
רומיין קוטארד: סילבן
קונסטנס לאבה: סטפני, מזכירתו של מארק
פרנסואה-אריק ז'נדרון: העורך
ברונו גוארי: המלצר במסעדה
ארתור:ליונל
סטפאן מאנאס: תיירי
אליס קרל: הלקוחה שקונה מעיל גשם
הנרי פייט: אמן הבונסאי
צ'רלי פוקה, אליקה דל סול ואלכס ויזורק: חברים של לאה
קבלה > קופות

הסרט יוצא ב-9 בספטמבר 2020 ב-465 בתי קולנוע, ורשם 19,482 צופים ביומו הראשון .
לאחר סוף השבוע הראשון, הסרט צבר 77,339 צופים. השבוע הראשון נסגר עם 95,111 צופים.
ירידה של 25.5% מציינת את השבוע השני בבתי הקולנוע עם 70,841 צופים עם 165,952 צופים בשבועיים.
למרות שהוקרן ב-80 בתי קולנוע נוספים, סוף השבוע השלישי הסתמן בירידה נוספת של 29.6%, עם 49,867 צופים נוספים .
היו כ-265,552 צופים מצטברים בסוף השבוע הרביעי.
קבלה > ביקורות

בצרפת, אתר Allociné חישב ממוצע של ביקורות עיתונות בציון של 2,9⁄5 מתוך 11 ביקורות עיתונות..
לדברי מתיאס פינגווילי מהאתר Ecran Large, " למרות התחלה מעט עצלנית ומאוד תיאטרלית, הקומדיה של דניאל כהן ממריאה בהדרגה, בזכות הגיבורה החביבה שלה וחבריה הגרוטסקים. הסרט בהחלט יגרום לכם לצחוק ובהחלט ישכנע את כל היוצרים המתהווים לחזור לכתוב..." .
לדברי פאולין קנרדסון מהעיתון Le Parisien, " למרות צוות חמישה כוכבים - ברניס בז'ו, וינסנט קאסל, פלורנס פורסטי ופרנסואה דמיאנס - הסרט הצרפתי הקריקטורלי הזה ללא ניואנסים לא מצליח לשכנע. בושה.
הערות שוליים

↑  "Bande-annonce du film Le Bonheur des uns, avec Bérénice Béjo, Vincent Cassel, Florence Foresti". leblogtvnews.com.
↑  "JP Box-Office - DaybyDay". jpbox-office.com. נבדק ב-2020-09-14.
↑  "Le Bonheur des uns... (2020) - JPBox-Office". jpbox-office.com. נבדק ב-2020-09-14.
↑  "JPBoxOffice - Hebdo France - DU 16 AU 22 Septembre 2020". jpbox-office.com. נבדק ב-2020-09-23.
↑  "JPBoxOffice - Hebdo France - DU 23 AU 29 Septembre 2020 (5 jours)". jpbox-office.com. נבדק ב-2020-09-29.
↑  "Le Bonheur des uns... (2020) - JPBox-Office". jpbox-office.com. נבדק ב-2020-10-09.
↑  AlloCine. "Le Bonheur des uns...: Les critiques presse" (בצרפתית). נבדק ב-2020-10-27.
↑  "Le bonheur des uns...: critique envieuse". EcranLarge.com (בצרפתית). נבדק ב-2020-10-27.
↑  à 14h58, Par Pauline ConradssonLe 8 septembre 2020 (2020-09-08). "«Le Bonheur des uns…», une comédie excessive et bourrée de clichés". leparisien.fr (בצרפתית). נבדק ב-2020-10-27.
פיברובלסט

| --- | --- |

 שיוך:  תא, connective tissue cell 
 מזהים
 לטינית (TA98):  fibroblastus 
 טרמינולוגיה היסטולוגיקה:  H2.00.03.0.01002 
 FMA:  63877 
 קוד MeSH:  A11.329.228 
 מזהה MeSH:  D005347 
 
פיברובלסטים מסוג 3T3 שמקורם בעובר עכבר.
פיברובלסט (Fibroblast), או תא סיב, הוא תא ברקמת החיבור המייצר ומפריש החוצה את אבני הבניין היוצרות את המטריצה החוץ-תאית של הרקמה. אבני בניין אלה כוללות הן את הרכיבים הסיביים, שעמם נמנים בעיקר הקולגן והאלסטין, והן את הרכיבים הבלתי סיביים הבונים את חומר היסוד, לדוגמה פרוטאוגליקנים וגליקופרוטאינים. הפיברובלסטים הם התאים השכיחים ביותר ברקמת החיבור.
מקורו של הפיברובלסט הוא במזנכימה, רקמת החיבור העוברית, ובהשפעת גורמי גידול, כמו FGF, הוא מתחלק ומתמיין. באדם הבוגר הפיברובלסטים כמעט שאינם מתחלקים, אם כי חלוקה כן נמשכת כאשר יש צורך בפיברובלסטים נוספים בעת ריפוי פצעים.
התא הפיברובלסטי הוא בעל גרעין אליפטי וגדול עם גרעינון בולט. לתא שלוחות ציטופלזמטיות המתפזרות לכל הכיוונים, והוא משופע ברשתית תוך-פלזמית מחוספסת ומכיל מערכת גולג'י מפותחת.
מבחינים בין פיברובלסט במצבו הפעיל לבין פיברובלסט בתקופת מנוחה, הנקרא אז פיברוציט ואשר מתמיין מהפיברובלסט ושונה ממנו מורפולוגית. הפיברוציט קטן יותר מהפיברובלסט ולו צורת כישור. מספר השלוחות הציטופלזמטיות שלו קטן יותר, גרעינו מוארך, קטן יותר וכהה יותר מזה של הפיברובלסט, ויש לו פחות רשתית תוך-פלזמית מחוספסת.
בעת פציעה של רקמה אשר איננה מתחלקת, נכנסת רקמת החיבור, ועמה הפיברובלסטים, לחלל שנפער ויוצרת צלקת. בריפוי הפצע מעורבים בעיקר התאים הפיברובלסטיים, ויש אף חזרה של פיברוציטים למצב פעיל, תוך כדי הפיכה חזרה לפיברובלסט.
לקריאה נוספת

Anthony L. Mescher, Junqueira's Basic Histology, 12th Edition, McGraw-Hill, pp. 86-87, ISBN 978-0-07-160431-4
הערות שוליים

↑  תָּא סִיב במילון ביולוגיה כללית (תשס"ט), 2009, באתר האקדמיה ללשון העברית
| --- | --- |
בקרת זהויות :  NLI: 987007531248005171  BnF: cb122609475 (data)  LCCN: sh85048034  TH: H2.00.03.0.01002
ערפילית הסליל הכפול

| --- | --- |

תמונת ערפילית הסליל הכפול מטלסקופ החלל שפיצר
 נתוני תצפית
 קבוצת כוכבים:  נושא הנחש
ערפילית הסליל הכפול (באנגלית: Double Helix Nebula) היא ערפילית גז בכיוון קבוצת הכוכבים נושא הנחש, ליד מרכז הגלקסיה שלנו. משערים שהיא עוותה על ידי פיתול מגנטי לצורת שתי ספירלות מחוברות, המכונה סליל כפול, הדומה לצורה של מולקולת DNA.
ישנם כוכבים זוהרים באינפרא אדום הכלולים בערפילית שהם ענקים אדומים וכוכבים על-ענקיים אחרים. ישנם כוכבים אחרים נוספים המהווים חלק מהערפילית, אך הם לרוב עמומים מכדי שניתן יהיה לצפות בהם.
הערפילית התגלתה על ידי טלסקופ החלל שפיצר. הקטע שנראה עד כה משוער באורך של 80 שנות אור, 300 שנות אור מהחור השחור העל-מאסיבי שמשערים שנמצא במרכז הגלקסיה ו-25,000 שנות אור מכדור הארץ.
ערפילית זו נתפסת כעדות נסיבתית לכך שהשדות המגנטיים במרכז הגלקסיה חזקים ביותר, חזקים יותר מפי 1,000 מאלה של השמש. אם אכן כך, הם עשויים להיות מונעים על ידי דיסקית הגז המאסיבית המקיפה את החור השחור העל-מאסיבי הנזכר.
הערות שוליים

↑  "Double Helix Nebula - NASA Spitzer Space Telescope". NASA Spitzer Space Telescope. נבדק ב-2016-11-16.
↑  Wolpert, Stuart. "Astronomers Report Unprecedented Double Helix Nebula Near Center of the Milky Way". אורכב מ-המקור ב-2007-06-11. נבדק ב-2007-04-22.
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
פילוקטטס

| --- | --- |

 תפקיד:  נסיך מליס
 תרבות:  מיתולוגיה יוונית 
 אב:  פויס 
 אם:  Demonassa 
 
ערך זה עוסק בדמות במיתולוגיה היוונית. אם התכוונתם למחזה, ראו .
פילוקטטס מתענה על פצעו. ציור מאת אברהם אבילדגורד
פילוקטטס (ביוונית: Φιλοκτήτης, פירוש אפשרי - "אהבת הקניין") הוא דמות מהמיתולוגיה היוונית, מגיבורי שירת הומרוס וגיבורם של מחזות דרמה שנכתבו בעת הקלאסית ביוון העתיקה. דמותו נכרכת בשירה היוונית עם שהות על אי בודד ועם מאבק ממושך בכוחות פנימיים וחיצוניים; בכך, היא נקשרת עם נושא ראשיתה של התרבות, ראשית הציוויליזציה האנושית.
פילוקטטס הוא בנו של המלך פּוֹיַס מחבל תסליה, גיבור עבור היוונים, מלוחמי טרויה שנודע מעל לכל ביכולת הקשתוּת הנדירה שלו.
בספרות

לבד מאזכורים באיליאדה, עלילותיו של פילוקטטס על האי תוארו במחזות שנשאו את שמו, שאותם חיברו סופוקלס, אייסכילוס ואאוריפידס; ואולם, מחזהו של סופוקלס הוא היחיד ששרד. כמו כן הוא מוזכר במטמורפוזות של אובידיוס.
ישנם לפחות ארבעה סיפורים נפרדים המתארים את השתלשלות האירועים שקרו לפילוקטטס במסעו לטרויה כאשר כולם מעידים לכך שהוא נחבל ברגלו. לפי גרסה אחת, פילוקטטס ננשך על ידי נחש שהרה שלחה כדי להעניש את פילוקטטס על שירות שלו או של אביו להרקלס. מסורת אחרת מספרת כי הוא אולץ בידי היוונים להראות היכן מופק אפרו של הרקלס וכאשר הוא מגיע אל האתר, נפצע ברגלו שנגעה באדמת האפר. גרסה אחרת מתאר את הגעת האכאים, בדרך לטרויה בתחילת המלחמה, לאי טנדוס. מאחר שאכילס הכעיס את אפולו בשל רציחת מלך טנס, כביכול בנו של האל, הציעו האכאים כפיצוי קורבן לאפולו, יצא נחש מן המזבח ונשך את פילוקטטס. הגרסה האחרונה מציעה כי פילוקטטס הוכש באי של כריס, נימפנה כפי שמוצג במחזה של סופוקלס.
בגרסאות מודרנית לעיתים מוצג כי סיבת הפציעה נבעה משריטה בחץ מורעל.
בספרות > פילוקטטס אצל סופוקלס

הדרמה המחורזת של סופוקלס הועלתה לראשונה ב-409 לפנה"ס כחלק מאירועי הדיוניסיאה המסורתיים, וזכתה בפרס ראשון. היא ממוקמת על ציר הזמן בנקודה שלאחר השלכתו של הקַשָת המוכשר, פילוקטטס מהעיר מַליס, מהאונייה שבה הפליג עם המלחים במסע לכיבוש טרויה, לאחר שהוכש ברגלו על ידי נחש וייסורי פציעתו מאיימים על הצוות שעימו על הסיפון. הוא נעזב על ידי חבריו על האי לֵמְנוס כשהוא סובל מפצע וברשותו קשתו בלבד. למעשה, העלילה מתרחשת מתום עשר שנים מאותו נידוי, והיא מגוללת את המפגש בין הגיבור המתענה, השוהה בגלות נוראה ובודדה על האי, לבין שליחי צבא יוון הבאים להשיב אותו אל החזית, ובתוך כך מביאה את הקונפליקט העוצמתי בין מייצגי הציוויליזציה (התרבות) לאדם שנמצא מחוץ לה.
לקריאה נוספת

סופוקלס, פילוקטטס: הוצאת שוקן, בתרגום אהרן שבתאי
פולקסווגן קארמאן גיאה

קארמאן גיאה, סוג 34, שנת 1969
קארמאן גיאה (Karmann Ghia) היא מכונית ספורט, 4 מקומות, (2+2), שייצרה חברת פולקסווגן הגרמנית בין השנים 1955–1974. יוצרו 445,238 יחידות, מהם 364,401 מדגם הקופה, ו-80,837 מדגם הקבריולה. בברזיל, תחת רישיון פולקסווגן ייצרו בין השנים 1962–1975 41,685 יחידות.
בשנה הראשונה לייצור הקארמאן גיאה נמכרו כ-10,000 יחידות.
חברת פולקסווגן פנתה למעצב ומהנדס הרכב Karmann coachbuilder שפנה למעצב המכוניות לואיג'י סגרה מחברת עיצוב הרכב carrozzeria Ghia, וכך נוצר שם הרכב קארמאן גיאה.
דגם מכונית הקופה, ה
אסקורט אשר יוצר באוסטרליה על ידי "Continental Coachwork Pty Ltd" בין השנים 1958–1960 התבסס על דגם "פולקסווגן קארמאן גיאה".
שלדת "פולקסווגן קארמאן גיאה" נלקחה למכונית הספורט האמריקאית פיברפאב אוונג'ר GT (דגם "GT-12").
קארמאן גיאה סוג 14, שנת 1974
קארמאן גיאה שנת 1967
קארמאן גיאה סוג 14
קארמאן גיאה TC
קארמאן גיאה סוג 34, שנת 1966